Tillerson do të vizitojë Rusinë në një klimë tensionesh
Sekretari i Shtetit e akuzon Moskën për bashkëpunim ose paaftësi rreth përdorimit të armëve kimike, për të cilat akuzohet Presidenti sirian
Sekretari amerikan i Shtetit, Rex Tillerson, do të zhvillojë të mërkurën takime në Moskë me udhëheqësit rusë, ndërsa janë rritur tensionet për sulmet ajrore në Siri. Zoti Tillerson e akuzoi Moskën për bashkëpunim ose paaftësi në lidhje me përdorimin e armëve ndaj civilëve, për të cilat akuzohet Presidenti sirian Bashar al-Assad. Ndërsa Rusia e quajti kundërpërgjigjen amerikane nëpërmjet një sulmi raketash ndaj një baze ajrore siriane, si një akt agresioni me pasoja negative. Përpara vizitës së tij në Rusi, e para si Sekretar Shteti, zoti Tillerson, i cili ndodhet në Itali për takime në kuadrin e samitit të Grupit G-7, mori pjesë edhe në një ceremoni përkujtimore për një masakër ndaj civilëve të kryer nga nazistët në vitin 1944. “”, tha ai. Mesazhi i mprehtë i zotit Tillerson vjen pak ditë pas një sulmi amerikan me raketa kundër një baze ajrore siriane, nga e cila mendohet se u ndërmorën sulmet me gaz helmues të martën, duke marrë jetët e rreth 100 civilëve sirianë. Kryediplomati amerikan e ka akuzuar Rusinë se nuk parandaloi sulmin kimik dhe i bën thirrje Kremlinit të rishikojë mbështetjen ndaj Presidentit sirian Bashar al-Assad. Sipas analistëve, kjo thirrje e tij pritet të hidhet poshtë nga Moska. “”, thotë Andrei Kortunov, i Këshillit Rus për Marrëdhëniet Ndërkombëtare. “”, thotë Victor Kremenyuk, i Akademisë Ruse të Institutit të Shkencave për Studime Amerikane dhe Kanadeze. Damasku dhe mbështetësit rusë mohojnë përdorimin e armëve kimike. Ministria ruse e Mbrojtjes pretendon se gazi helmues ishte i magazinuar nga rebelët sirianë dhe se u çlirua në ajër pasi u bombardua depoja. Rusia akuzoi SHBA-në për agresion të paligjshëm me goditjen e raketave të premten kundër Sirisë. Rusia ndërpreu bashkëpunimin me SHBA-në për sigurinë ajrore në Siri. Gjithashtu, një komandë e përbashkët për operacionet në Siri, e menaxhuar bashkarisht nga Moska, Teherani dhe Damasku, kërcënoi se do të kundërpërgjigjet ndaj çfarëdolloj sulmi të ardhshëm amerikan. “”, thotë zoti Kremenyuk. Megjithë tensionet, dhe në dallim nga homologu i tij britanik, vizita e zotit Tillerson në Moskë nuk u anulua, duke u perceptuar kështu nga shumë njerëz si një përpjekje për të parandaluar një konflikt SHBA – Rusi. “”, thotë zoti Kortunov. Sekretari i Jashtëm britanik, Boris Johnson, anuloi vizitën e tij të 10 prillit në Moskë pas sulmit me gaz helmues. Zoti Johnson dhe zoti Tillerson u takuan sot në Itali, në kuadrin e samitit të grupit G-7. Edhe nëse nuk mund të bëhet shumë progres në lidhje me Sirinë, analistët thonë se Sekretari Tillerson dhe Ministri i Jashtëm i Rusisë, Sergei Lavrov, kanë shumë për të biseduar. “” thotë zoti Kremenyuk. Analistët thonë se takimet në Moskë të zotit Tillerson mund të përcaktojnë tonin e marrëdhënieve SHBA – Rusi.